hu hu id en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu en hu hu hu en hu en hu hu hu en hu hu hu en hu hu en hu hu hu
Harmadik Tanácsadó Testületi ülés | Erdotuz.hu
Dr. Nagy Dániel projektmenedzser összegezte a projekt első félidejének tapasztalatait és vázolta a jövő évre vonatkozó terveket, elképzeléseket a novemberben megtartott, harmadik Tanácsadó Testületi ülésen. 2016. november 29-én immáron harmadik alkalommal ültek össze a FIRELIFE projekt munkatársai és felkért szakértői, hogy javaslataikkal elősegítsék az elkövetkező időszak kommunikációs tevékenységét.
Oravecz Márton elnök úr köszöntőjében elmondta, hogy mivel a NÉBIH-nek a jövőben is az egyik legfontosabb feladata a tudásmegosztás, a hatékony kommunikáció, ezért a projektnek is fontos szerepe van a szervezet életében. Elnök úr köszönetet mondott mindenkinek, aki munkájával támogatja a program megvalósítását. Ezt követően Wisnovszky Károly igazgató is  hangsúlyozta, hogy a NÉBIH Erdészeti Igazgatóságának fontos feladata a projekt, és reméli, hogy az oktatási, kommunikációs munkákra a jövőben még több figyelem és energia fog jutni az intézményen belül.
A 2014-ben elindult erdőtűz-megelőzési kommunikációs program a félidejéhez érkezett, emiatt vált aktuálissá egy – az elmúlt két évet – áttekintő előadás. Dr. Nagy Dániel elmondta, hogy a projekt végrehajtásában érezhetően nehézséget jelent a közigazgatási eljárások, engedélyezések, beszerzések hosszadalmas folyamata, különös tekintettel a kommunikációs beszerzésekre.
Az elhangzott előadás pdf formátumban innen érhető el:
Akciónkénti összegzés a projektidőszak első felének tapasztalatairól
Debreceni Péter főerdőfelügyelő előadásában a jelenlévők a magyarországi erdőtüzek kialakulásának jellemzőiről, az Erdészeti Hatóság feladatairól és jellemző erdőtűz-adatokról hallhattak részletes és naprakész ismertetést.
Az elhangzott előadás pdf formátumban innen érhető el:
Végezetül Fehérvári Nóra Inez, kommunikációs és projekt referens tartott rövid összefoglalót a FIRELIFE projekt 2016-os kommunikációs tevékenységének legfőbb tapasztalatairól, valamint az elkövetkező év új kommunikációs irányairól. Az előadások után javaslattételre és véleménycserére került sor a megjelentek között, ahol számos hasznos, innovatív jellegű javaslat hangzott el a 2017. évi kommunikációs akcióterv kapcsán.
Az elhangzott előadás pdf formátumban innen érhető el:
Újabb kommunikációs terveink 2017-re
This entry was posted in erdészeti igazgatóság, erdőtűz, firelife, nébih. Bookmark the permalink.
← Tűzgyújtási tilalmat rendeltek el Bács-Kiskun megyében
A tudomány körülvesz a Csodák Palotájában →
FIRELIFE Erdőtűz Megelőzési és Képzési Projekt; projekt beszámoló
FIRELIFE Erdőtűz Megelőzési és Képzési Projekt, Projekt fenntartási időszak kommunikációs terv
Adatkezelési tájékoztatónkban megismerheti, hogyan gondoskodunk személyes adatai védelméről. Weboldalunk cookie-kat (sütiket) használ a jobb felhasználói élmény érdekében, melynek biztosításához kérjük, kattintson az „Elfogadom” gombra.ELFOGAD